Jesús María Echavarría y Aguirre

**Jesús María Echavarría y Aguirre** (født 6. juli 1858 i San Pedro Bacubirito i Sinaloa i Mexico; død 5. april 1954 i Saltillo i Coahuila) var meksikansk katolsk biskop av Saltillo.
## Liv og virke
### Bakgrunn
Som student likte Jesús María Echavarría y Aguirre å lære og begynte snart å undervise selv. Imponert over talentet hans utnevnte sognet San Pedro Bacubirito ham til leder for den lokale skole i svært ung alder. 
### Prest
Men så følte Echavarría et kall til prestedømmet. Han studerte teologi og mottok presteordinasjonens sakrament den 18. oktober 1886 i katedralen *Vår Frue av rosenkransen* i Culiacán av biskopen av Sinaloa, José de Jesús María Uriarte y Pérez.

Echavarría underviste ved Culiacán-seminaret og var pastor i El Fuerte og Culiacán. Som pastor var han spesielt opptatt av å gi barn god religiøs utdanning. I 1895 ble han utnevnt til rektor ved seminaret, og i 1902 til generalvikar i Sinaloa bispedømme.
### Biskop av Saltillo
Den 16. desember 1904 utnevnte pave Pius X ham til biskop av Saltillo. Biskopen av Aguascalientes, José María de Jesús Portugal y Serratos O.F.M., ordinertte ham til biskop den 12. februar 1905 i Santiago-katedralen i Saltillo. Medkonsekrerende var biskopen av León, Leopoldo Ruiz y Flóres, og koadjutorbiskopen av Zamora, José de Jesús Fernández y Barragán. Innsettelsen i embedet den 27. mars samme år.

Saltillo bispedømme omfattet på den tiden hele delstaten Coahuila og strakte seg over 151.000 km². Biskop Echavarría foretok måneder lange pastoralreiser i 1907 og 1908 for å bli kjent med sitt store bispedømme. Han så vanskelige situasjonen til indianerfamilier og andre fattige familier og begynte å gi barna deres en utdanning. For dette formålet grunnla han en rekke skoler, selv i avsidesliggende landsbyer der det ikke fantes noen skolebygninger i det hele tatt. Ethvert «hjem» fungerte som et undervisningssted: haller, innhegninger, staller osv. Alle trengende barn fikk skolemåltider. Deretter ble nettverket av disse landlige barneskolene kjent som *«Escuelas hogar»* («Skoler og hjem»). Hans initiativ spredte seg over hele landet.

Siden det var få prester i bispedømmet, grunnla han *congregación de Hermanas Catequistas Guadalupanas*, en bispedømmekonkregasjon for ordenssøstre,

og betrodde den oppgaven å drive religonsundervisning. Han strebet etter å heve nivået på presteskapets teologiske utdanning. I henhold til kanon 672 fra det latinamerikanske plenumsråd som ble holdt i Roma i 1899, tildelte han hver av sine prester et månedlig problem innen moralteologien; prestene måtte sende inn sin løsning til biskopen per brev.

I sitt første år som biskop grunnla han et seminar, som Venustiano Carranza, guvernøren i delstaten Coahuila, beordret stengt.

Spenningene mellom lederne av den meksikanske revolusjon og den katolske kirke, som allerede hadde blitt tydelige med stengingen av seminaret, intensiverte seg. Den 27. april 1914 okkuperte revolusjonære tropper byen Saltillo. Biskop Echavarría ble tvunget i eksil,  først til Havana på Cuba.  Biskop John William Shaw av San Antonio (Texas) tok ham deretter (og andre eksilerte meksikanske biskoper) inn under sitt vern. 

I mai 1918 kunne biskop Echavarría returnere til Saltillo.

Selv om konfliktene med den revolusjonære regjeringen fortsatte og til tross for flere trusler, våget biskop Echavarría å delta i nedleggelsen av grunnsteinen til Kristusmonumentet på Cerro del Cubilete nær Silao (delstaten Guanajuato) den 12. mars 1920. I 1926 skulle han arresteres etter ordre fra president Plutarco Elías Calles; en velvillig offiser gjorde det imidlertid mulig for ham å rømme.

Han ble tvunget i eksil igjen, først til Havana på Cuba og så  nok en gang til San Antonio. Under sine to perioder i USA kunne han reise litt rundt; til Florida og New Orleans, andre periode til Utah og California.

I 1928 kunne han vende tilbake fra sitt andre eksil.

I 1938, i en alder av 80 år, innvilget Den hellige stol hans forespørsel om støtte og utnevnte Luis Guízar y Barragán til koadjutorbiskop. Jesús María Echavarría forble imidlertid biskop av Saltillo til sin død i sitt 50. år som biskop.

## Saligkåringsprosess
I 1987 innledet bispedømmet Santillo første fase av en saligkåringsundersøkelse. I 20tikk han tittelen *Guds tjener*.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Francisco Pablo Vásquez Bizcaíno (y Sánchez) (1769-1847) *1831
* Biskop Juan Cayetano José María Gómez de Portugal y Solis (1783-1830) *1831
* Biskop Angel Mariano de Morales y Jasso (1784-1843) *1832
* Erkebiskop José Lázaro de la Garza y Ballesteros (1785-1862) *1837
* Erkebiskop Pedro José de Jesús Loza y Pardavé (1812-1898) *1852
* Biskop José María de Jesús Portugal y Serratos O.F.M. Obs. (1838-1912) *1888
* Biskop *Jesús María Echavarría y Aguirre* (1858-1954) *1905

## Referanser